Държавен вестник, бр. 84, 2020 г., стр. 33

БРОЙ  84	
Д Ъ Р Ж А В Е Н  В Е С Т Н И К 	
СТР.  33  
РЕШЕНИЕ № 667
ОТ 25 СЕПТЕМВРИ 2020 Г.
за предоставяне на концесия за добив на 
подземни богатства по чл. 2, ал. 1, т. 5 от 
Закона за подземните богатства – строителни 
материали – пясъци и чакъли, от находище 
„Кайметлий“, разположено в землището на 
с. Величково, община Пазарджик, област 
Пазарджик, на „ТОТ-8“ – ЕООД, гр. София 
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона 
за подземните богатства, § 88 от преходните 
и заключителните разпоредби на Закона за 
изменение и допълнение на Закона за под­
земните богатства (ДВ, бр. 79 от 2020 г.) и 
мотивирано предложение на министъра на 
енергетиката
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с предмет 
експлоатация на подземни богатства по чл. 2, 
ал. 1, т. 5 от Закона за подземните богатства 
(ЗПБ) – строителни материали – пясъци и 
чакъли, от находище „Кайметлий“, разполо­
жено в землището на с. Величково, община 
Пазарджик, област Пазарджик, описано в Акт 
за изключителна държавна собственост № 1579 
от 16 август 2016 г., утвърден от министъра на 
регионалното развитие и благоустройството, 
която се извършва със средства на концеси­
онера и на негов риск. 
2. Определя концесионна площ с размер 
221,3 дка, която съвпада с площта на утвърде­
ните запаси и е индивидуализирана с координа­
тите на точките от № 1 до № 4 в координатна 
система „БГС 2005“, тип на координатите: 
UTM, зона: 35, съгласно приложението. 
3. Определя срок на концесията 25 години. 
Началният срок на концесията е датата на 
влизането в сила на концесионния договор.
4. Концесионният договор влиза в сила 
от датата на предоставянето на банковата 
гаранция по т. 8.1.1.
5. Определя пряко за концесионер „ТОТ-8“ – 
ЕООД, гр. София – титуляр на Удостовере­
ние за търговско откритие № 508 от 4 януари 
2016 г., издадено от министъра на енерге­
тиката. 
6. Концесията се осъществява при след­
ните условия:
6.1. Добивът на подземното богатство по 
т. 1 се осъществява след съгласуване и/или 
одобряване от министъра на енергетиката на 
проектите и плановете по т. 7.2.3, изготвени 
въз основа на мерките и условията в Решение 
по оценка на въздействието върху околната 
среда (ОВОС) № 1-1/2015 г. на директора на 
Регионалната инспекция по околната среда 
и водите (РИОСВ) – Пазарджик. Решението 
е приложение, неразделна част от проекта 
по т. 7.2.3.1.
6.2. При експлоатацията на подземните 
богатства да се спазват нормативните изиск­
вания, свързани с опазването на земните 
недра, околната среда, водите, човешкото 
здраве, защитените със закон територии и 
обекти, правата върху горските територии 
и земеделските земи, културните ценности, 
националната сигурност, отбраната на стра­
ната и обществения ред, пътищата и пътната 
инфраструктура от републиканската пътна 
мрежа.
6.3. Правата и задълженията по концеси­
ята да не се прехвърлят на трети лица освен 
с разрешение на Министерския съвет при 
условията и по реда на действащото законо­
дателство.
6.4. При осъществяване на концесията и 
на свързаните с нея дейности концесионерът 
е длъжен:
6.4.1. да спазва изискванията за осигуряване 
на здравословни и безопасни условия на труд;
6.4.2. да не допуска наднормено натоварване 
със замърсители на околната среда на обектите, 
подлежащи на здравна защита, съгласно § 1, 
т. 3 от допълнителните разпоредби на Наред­
бата за условията и реда за извършване на 
оценка на въздействието върху околната среда, 
приета с Постановление № 59 на Министер­
ския съвет от 2003 г. (ДВ, бр. 25 от 2003 г.), и 
да не предизвиква нарушаване на здравните 
изисквания за обектите с обществено пред­
назначение по § 1, т. 9 от допълнителната 
разпоредба на Закона за здравето;
6.4.3. да не нарушава режима на експло­
атация на санитарно-охранителните зони 
около водоизточниците и съоръженията за 
питейно-битово водоснабдяване и забраните 
и ограниченията в Планa за управление на 
речните басейни (ПУРБ) 2016 – 2021 г. за Из­
точнобеломорски район около съоръженията 
за питейно-битово водоснабдяване, за които 
няма определена санитарно-охранителна зона;
6.4.4. да извършва всички дейности по 
предоставената концесия в съответствие с 
установените технически и технологични 
стандарти;
6.4.5. да не изгражда сгради и трайни 
съоръжения върху земята, на която или под 
която е находището на подземни богатства;
6.4.6. да спазва указанията, давани от ми­
нистъра на енергетиката при съгласуване на 
проектите;
6.4.7. да изпълнява одобрените и изискващи 
се рекултивационни мероприятия;
6.4.8. да не разкрива и да не предоставя на 
трети лица документация и информация по 
чл. 13 от ЗПБ, свързана с обекта на концесия, 
без изрично писмено съгласие от министъра 
на енергетиката.
6.5. За упражняване на правата и изпълнение 
на задълженията по концесията не се изискват 
задължителни подобрения в находището.